ET
23.5.2022
Euroopa Liidu Teataja
L 144/69
Mulla süsinikuvaru: selles alamkategoorias võetakse arvesse ja mudeldatakse mulla süsinikuheidet (nt riisipõldudelt).
Maapealsetest jääkidest (v.a looduslikest metsadest), näiteks mitteloodusliku metsa jääkidest või põhust tulenev mulla süsinikuheide mudeldatakse 2. alamkategoorias.
Tulemustes ei võeta arvesse süsiniku sidumist (akumuleerumist) mullas nt rohumaade puhul või tõhusamal maa majandamisel mullaharimis­ meetodite või muude põllumajandusmaaga seotud majandamismeetmete abil.
Süsiniku säilitamist mullas võib PEF-uuringusse lisada üksnes täiendava keskkonnateabena ja kui selle kohta esitatakse tõendid.
Kui õigusaktidega – näiteks ELi 2013. aasta otsusega kasvuhoonegaaside arvestuse kohta, (41) milles osutatakse süsinikuvaru arvestusele – on sektori jaoks ette nähtud teistsugused mudeldamisnõuded, tuleb mudeldamisel lähtuda asjakohastest õigusaktidest ja vastav teave esitada täiendava keskkonnateabena.
4.4.11
Ko m p en s a t s i o o n i ü h i k u d Terminit „kompensatsioon“ kasutatakse sageli selleks, et viidata kolmandate osapoolte kasvuhoonegaaside heite vähendamise meetmetele, nagu Kyoto protokolli osaks olevad reguleeritud kavad (varasem puhta arengu mehhanism; ühine rakendamine), uued mehhanismid, mida on arutatud Pariisi kokkuleppe artikli 6 kohastel heitkogustega kauplemise süsteemi käsitlevatel läbirääkimistel, või vabatahtlikud süsteemid.
Kompensatsioo­ niühikud on kasvuhoonegaaside vähendamise ühikud, millega kompenseeritakse mujal tekkinud kasvuhoonegaaside heitkoguseid näiteks vabatahtliku või kohustusliku kasvuhoonegaaside eesmärgi või ülemmäära saavutamiseks.
Kompensatsiooniühikute arvutamisel võetakse aluseks hüpoteetiline stsenaarium, mis kirjeldab heidet olukorras, kus kompensatsiooni võimaldavat kasvuhoonegaaside vähendamise projekti ei ole rakendatud.
Näitena võib nimetada puhta arengu mehhanismi süsinikdioksiidi kompensatsiooni, CO2 arvestusühikuid ja muid süsteemiväliseid kompensatsiooniühikuid.
Kompensatsiooniühikuid PEF-uuringu mõjuhinnangus ei käsitleta, kuid vastavad andmed võib esitada täiendava keskkonnaalase lisateabena.
4.5
Multifunktsionaalsed protsessid Kui protsessil või rajatisel on rohkem kui üks funktsioon, st seda võidakse kasutada erinevate kaupade ja/või teenuste (ühendtooted) pakkumisel, siis on see multifunktsionaalne.
Sellises olukorras tuleb kõik protsessiga seotud sisendid ja heitkogused põhimõtteliselt jaotada huvipakkuva toote ja muude ühendtoodete vahel.
Multifunktsionaalsete protsessidega süsteeme tuleb mudeldada vastavalt allpool esitatud otsustushierarhiale.
Meetodi muudes osades sätestatud eraldamise erinõuded (nt punkt 4.4.2 elektri kohta, 4.4.3 transpordi, 4.4.10 kasvuhoonegaaside heite või 4.5.1 tapamajade tegevuse kohta) on alati ülimuslikud käesolevas punktis esitatud nõuete suhtes.
Otsustushierarhia 1)
Osadeks lahutamine või süsteemi laiendamine
Standardi EN ISO 14044:2006 järgi tuleks jaotamise vältimiseks võimaluse korral kasutada protsessi osadeks lahutamist või süsteemi laiendamist.
Osadeks lahutamine on mitut funktsiooni täitvate protsesside või rajatiste osadeks jaotamine eesmärgiga eraldada iga protsessi või rajatise väljundiga seotud sisendvood.
Süsteemi laiendamine on süsteemi avardamine nii, et sellesse oleksid kaasatud ühendtoodetega seotud täiendavad funktsioonid.
Kõigepealt tuleb uurida, kas analüüsitavat protsessi on võimalik osadeks lahutada või laiendada.
Kui osadeks lahutamine on võimalik, tuleks andmeid koguda ainult nende protsessiüksuste kohta, mis on otseselt seotud (42) uuritavate toodete/teenustega.
Kui süsteemi on võimalik laiendada, võetakse analüüsimisele ka täiendavad funktsioonid ning tulemused esitatakse laiendatud süsteemi kui terviku, mitte üksikute ühendtoodete kohta.
2)
Jaotamine tegelike füüsiliste seoste põhjal
Kui osadeks lahutamine ega süsteemi laiendamine ei ole võimalik, kasutatakse jaotamismeetodit: süsteemi sisendid ja väljundid jaotatakse süsteemi erinevate toodete või funktsioonide vahel viisil, mis vastab nendevahelistele tegelikele füüsilistele seostele (EN ISO 14044:2006).
(41) Euroopa Parlamendi ja nõukogu 21. mai 2013. aasta otsus nr 529/2013/EL maakasutuse, maakasutuse muutuse ja metsandusega seotud tegevustest tuleneva kasvuhoonegaaside heite ja sidumise arvestuseeskirjade ning nimetatud tegevustest tulenevate meetmetega seotud teabe kohta, ELT L 165/80.
(42) Otseselt seotud – nii nimetatakse kindlaksmääratud süsteemipiirides aset leidvat protsessi, tegevust või mõju.